நண்பா 2 - ஏனைய கவிதைகள்

நான் தவழும் பொது என்னுடன் தவழ்ந்ததை 
  இந்த படம் காண்பித்தது 
  நான் நடக்கும்போது என்னுடன் நடந்ததை 
  இந்தப் படம் காண்பித்தது 
 நான் ஓடும்போது என்னுடன் ஓடியதை 
  இந்தப் படம் காண்பித்தது 
 நான் இடறிய போது என் கைபிடித்ததை 
  இந்தப் படம் காண்பித்தது 
 நான் பசித்தபோது சோறூட்டியதை 
 இந்தப் படம் காண்பித்தது 
 நான் படிக்க நீ கண்விழித்தது 
  இந்தப் படம் காண்பித்தது 
  நான் மழை நனைய நீ குடை பிடித்தது 
 இந்தப் படம் காண்பித்தது 
  நாம் விபத்தில் பட்டநேரம் நீ தந்த இரத்தம் 
  இந்தப் படம் காண்பித்தது 
  கல்லூரி முதல் நாள் எனக்காக நீ கொண்ட அடி 
 இந்தப் படம் காண்பித்தது 
  நான் காதல் கொள்ள நீ தைரியம் தந்தது 
 இந்தப் படம் காண்பித்தது 
  அவள்கைபிடிக்க நீ விற்ற மோதிரம் 
  இந்தப் படம் காண்பித்தது 
  நான் மணம் கொள்ள நீயிட்ட கையொப்பம் 
 இந்தப் படம் காண்பித்தது 
  நான் குடித்தனம் நடத்த உன் அறையைக் கொடுத்தது 
  இந்தப் படம் காண்பித்தது 
  நான் வேலையில் சேர நீ போட்ட விண்ணப்பம் 
  இந்தப் படம் காண்பித்தது 
 நான் செய்வதறியாதிருக்க  மனைவிக்கு அண்ணனாய் வளைகாப்பு செய்தது 
 இந்தப் படம் காண்பித்தது 
  நான் தந்தையாகும் நேரம் நீ ஓடோடி வந்தது 
 இந்தப் படம் காண்பித்தது 
  நான் மகிழ குழந்தைக்கு மாமனாய் பரிசுகள் தந்தது 
  இந்தப் படம் காண்பித்தது 
  நான் எங்கள் குடும்பத்தோடு  ஒருசேர நீ செய்த போராட்டம் 
  இந்தப் படம் காண்பித்தது 
  என் மகிழ்ச்சியில் மனம் கொண்டவனே உந்தன் புன்சிரி 
  இந்தப் படம் காண்பித்தது 
  நான் இன்றும் என்றும் மீளாத் துயரத்திலாக 
  இந்தப்படத்தில் உள்ள மாலை காண்பித்தது 
  -இப்படிக்கு முதல்பக்கம்